
1. CHARAKTERISTIKA PREDMETU


Výučba biológie sa spolu s fyzikou a chémiou podieľa na rozvíjaní prírodovednej gramotnosti žiaka tak, aby využíval nadobudnuté vedomosti, bol schopný klásť otázky a na základe dôkazov vyvodzoval závery, ktoré vedú k porozumeniu obsahu výučby prírodných vied. Vyučovací predmet biológia je na základnej škole zameraný na poznávanie javov a procesov prebiehajúcich v prírode vo vzájomných súvislostiach a vedie žiakov k chápaniu prírody ako celku. Sústreďuje sa najmä na tie javy, ktoré bezprostredne ovplyvňujú život človeka. Ich poznanie je východiskom pre formovanie pozitívneho vzťahu k živej prírode, rozvíjanie schopnosti ekologicky myslieť a konať, ako aj pre upevňovanie návykov dôležitých pre zachovanie zdravia.

Prostredníctvom praktických cvičení sa rozvíjajú žiacke bádateľské spôsobilosti, najmä schopnosť pozorovať, lepšie pochopiť  a spracovať výsledky pozorovania rôznych  prírodnín. Súčasťou týchto spôsobilostí sú aj manuálne zručnosti žiaka pri práci s mikroskopom, schopnosť formulovať hypotézy, tvoriť závery a zovšeobecnenia, interpretovať a opísať  vzájomné vzťahy v prírode.

Proces prírodovedného vzdelávania uprednostňuje metódy a formy, ktoré sa podobajú prirodzenému postupu vedeckého poznávania. Vzhľadom na vek žiakov je to najmä empirický postup, pre ktorý je charakteristické riešenie problémov experimentálnou metódou aj s využitím informačno-komunikačných prostriedkov. Aktívna účasť žiaka sa zabezpečuje najmä riešením problémov a prácou v skupinách.

Žiak prostredníctvom prírodovedného vzdelávania získa vedomosti potrebné aj k osobným rozhodnutiam v občianskych a kultúrnych záležitostiach, ktoré súvisia s lokálnymi aj globálnymi problémami ako sú ochrana zdravia, ochrana životného prostredia, zachovanie biodiverzity a podobne. Rovnako je dôležité, aby pochopil kultúrne, spoločenské a historické vplyvy na kvalitu života v svojom regióne i v globálnom meradle. Žiak je zapájaný do rôznych environmentálnych aktivít s cieľom osvojiť si ekologické správanie, budovať si pozitívny vzťah k prírode, vážiť si všetky formy života a chrániť svoje zdravie.

Žiaci
 získajú základnú predstavu o prírode ako výsledku vzájomného pôsobenia jej zložiek,
  pochopia prírodné javy, procesy a objekty vo vzájomných súvislostiach,
  získajú informácie o prírode pozorovaním, pátraním, skúmaním a využitím rôznych   
    zdrojov,
  analyzujú, interpretujú, triedia a hodnotia informácie o organizmoch a prírode,
  používajú správnu terminológiu na opísanie procesov a javov v živej a neživej prírode,
  plánujú, uskutočňujú, zaznamenávajú a vyhodnocujú jednoduché biologické pozorovania 
    a pokusy,
  diskutujú o význame a praktických dôsledkoch vybraných vedeckých objavov,
  aplikujú osvojené spôsobilosti a vedomosti na podporu svojho zdravia,
  chránia prírodu a šetria prírodné zdroje,
  plánujú a realizujú jednoduché projekty v oblasti biológie,
  prezentujú a obhajujú výsledky svojej práce.



3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD


Život s človekom a v ľudských sídlach :  12 h 

Hospodárske rastliny, okrasné, izbové rastliny, chované živočíchy, zdomácňovanie, kríženie, plemená, odrody, baktérie (parazitické, rozkladné, mliečne, kvasné), kvasinky, cibuľová, hlúbová, listová, koreňová zelenina, strukoviny, sad, ovocná záhrada, odrody, šľachtenie, včelárstvo, rybárstvo, rybnikárstvo, hydina, pohlavná dvojtvárnosť, zvieratá hospodárske, domáce zvieratá, škodcovia, parazity vonkajšie, vnútorné, prenášače nákazy, prevencia, premnoženie hlodavcov, hmyzu dezinfekcia, dezinsekcia, deratizácia, biologická ochrana, spevavce.

Žiak na konci 6. ročníka základnej školy vie/dokáže: 

· chápe osobitosti ľudských sídiel, 
· pozná význam kríženia rastlín a živočíchov, 
· na príkladoch vysvetlí význam pestovania plodín a chovu hospodárskych zvierat,
· vysvetlí prejavy škodlivosti parazitickej baktérie pre človeka, 
· pozná praktické využitie mliečnych a kvasných baktérií, 
· uvedie  podmienky výskytu plesní v domácnosti, 
· pozoruje lupou a mikroskopom biologický materiál, 
· samostatne vypracuje zápis praktického cvičenia,
· pozná  na ukážke cibuľovú, hlúbovú a koreňovú zeleninu,  strukovinu,  
· vysvetlí potrebu hnojenia pôdy v záhrade pri dlhoročnom pestovaní plodín,
· pozná  na ukážke a pomenuje  ovocné stromy, 
· pomenuje druhy ovocia a určí typ plodu, 
· vysvetlí význam ovocia a zeleniny pre zdravie človeka,
· vysvetlí úlohu včely matky, robotnice, trúda v úli,  
· pozná význam chovu včely pre človeka, 
· vysvetlí význam chovu rýb a rybolovu,
· na príklade kohúta a sliepky vysvetlí pohlavnú dvojtvárnosť,
· porovná odlišnosti vonkajších znakov psa a mačky, 
· uvedie zásady chovu psa a mačky v domácnosti,
· uvedie  príklad starostlivosti o drobné domáce živočíchy,
· rozpozná  na ukážke druhy hospodárskych zvierat,
· uvedie význam chovu hospodárskych  zvierat,
· zdôvodní škodlivosť vnútorného a vonkajšieho parazita,
·  pozná ochranu pred parazitmi,
· pozná na ukážke živočíchy, ktoré znehodnocujú potraviny,
· pozná spôsob odstránenia vší a hníd,
· vysvetlí škodlivosť premnoženia niektorých bezstavovcov v domácnosti, záhrade a v sade, 
· uvedie príklad spevavého vtáka, ktorý sa živí hmyzom.



Základná štruktúra života - bunka: 2 h 

Bunka, organely, bunková stena, cytoplazma, cytoplazmatická blana,  jadro, vakuola, chloroplast, bičíky, riasinky, bunková šťava, chlorofyl, rastlinná a živočíšna bunka.

Žiak na konci 6. ročníka základnej školy vie/dokáže: 

· pomenuje  na ukážke časti rastlinnej bunky,
·  vysvetlí význam bunkového jadra a chloroplastu,
·  pomenuje na ukážke časti živočíšnej bunky, 
· určí na ukážke zhodné a rozdielne znaky rastlinnej a živočíšnej bunky.


Vnútorná organizácia tela organizmov: 4 h 

Vírus, baktéria, vnútrobunkový parazit, bunková stena, cytoplazma, cytoplazmatická blana, nákazlivé ochorenia, organely, jadro, brvy, bunkové ústočká, vakuola, stiahnuteľná a potravová vakuola, bunka, pletivo, tkanivo, orgán, sústava orgánov, organizmus.

Žiak na konci 6. ročníka základnej školy vie/dokáže: 

· porovná stavbu vírusu a baktérie,
·  rozhodne, či pôvodcom nákazy chrípky, žltačky, angíny je vírus alebo baktéria.,
·  uvedie príklad troch nákazlivých ochorení,
·  uvedie možnosti predchádzania šíreniu vírusových a bakteriálnych nákaz,
· pomenuje na ukážke črievičky hlavné časti tela,
· porovná  stavbu tela drobnozrnka a črievičky,
· priradí pletivo a tkanivo k rastline a živočíchovi,

·  určí na ukážke rastliny jej orgány, 
· určí na ukážke štruktúry tela živočícha bunku, tkanivo, orgán, sústavu orgánov.

Vnútorná stavba tela rastlín a húb:  8 h 

Organizmus jednobunkový, mnohobunkový pletivo, tkanivo, orgán, orgánová sústava, organizmus,  machy, papraďorasty, huby, podhubie, plodnica, výtrusnica, výtrusy, lišajník, stavba rastlín vonkajšia, vnútorná, koreň, stonka, list, kvet, rozmnožovacie orgány rastliny, opelenie, oplodnenie. plod, oplodie, suchý plod, dužinatý plod, rozširovanie plodov a semien.
Žiak na konci 6. ročníka základnej školy vie/dokáže: 

· pomenuje  na ukážke časti tela machu a paprade,
· uvedie význam výtrusov pre machy a paprade,
· rozlíši na ukážke stavbu koreňa - pokožku, dužinu, cievne zväzky, koreňové vlásky,
·  uvedie  živiny, ktoré rastlina prijíma koreňom,
·  vysvetlí význam koreňa pre rastlinu,
· roztriedi na ukážke dreviny a byliny podľa stavby stonky,
·  vysvetlí význam cievnych zväzkov v stonke, 
· určí na konáriku púčiky a vysvetlí ich význam,
· zdôvodní význam stonky pre život rastliny,
· pozná význam listov pre fotosyntézu a pre dýchanie rastlín, 
·  pozná význam rastlín pre tvorbu kyslíka,
· na ukážke plodu žiak odlíši oplodie a semeno,  
· rozlíši na ukážke dužinatý a suchý plod,
· pomenuje na ukážke semena zárodok a klíčne listy,
· vysvetlí význam plodu a semena pre rastlinu, živočíchov a človeka,
·  pomenuje  na ukážke rozmnožovacie  a vyživovacie orgány kvitnúcej rastliny,
·  vymenuje orgány, ktorými rastlina prijíma výživu a dýcha, prúdia látky, prijíma a vyparuje vodu,
· rozlíši stavbu  jedlej a jedovatej huby s plodnicou,
·  rozlíši na ukážke hubu s výtrusnicami  na lupeňoch a v rúrkach,
· na ukážke žiak rozlíši kvasinku a pleseň podľa stavby tela,
·  uvedie význam výtrusnice plesne,
·  opíše  na ukážke stavbu tela lišajníka.

· Vnútorná stavba tela bezstavovcov:   7 h 

Stavba tela bezstavovcov vonkajšia, vnútorná (sústava tráviaca, obehová, dýchacia, nervová, zmysly) rozmnožovanie a vývin bezstavovcov. 

Žiak na konci 6. ročníka základnej školy vie/dokáže: 

· pozorovaním zistiť odlišnosti vonkajšej stavby tela jednotlivých skupín bezstavovcov, 
·  kategorizovať zástupcov pŕhlivcov, ploskavcov, hlístovcov, mäkkýšov, obrúčkavcov a článkonožcov 
· na ukážke,  navrhnúť a zaznamenať pozorovanie vybraného bezstavovca,  spracovať a prezentovať výsledky pozorovania rôznymi formami.
· vysvetlí, prečo sa nervová sústava nezmara nazýva rozptýlená,
· vysvetlí význam slova obojpohlavný živočích,
· vysvetlí nevyhnutnosť dostatočnej tepelnej úpravy mäsa a umytia ovocia a zeleniny pred konzumáciou,
· porovná  podľa ukážky schránku slimáka a škľabky,
·  porovná dýchacie orgány slimáka a škľabky,
· zdôvodní názov zatvorená obehová sústava,
· určí na ukážky končatiny spôsob pohybu hmyzu
· zdôvodni názov rebríčkovej nervovej sústavy hmyzu.

4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť(IDG).


5. METÓDY A FORMY PRÁCE – STRATÉGIE VYUČOVANIA

Základnou vzdelávacou stratégiou biológie je rozvoj kľúčových kompetencií prostredníctvom modernizácie vyučovacích postupov a moderných vyučovacích prostriedkov. Vzdelávanie je založené na rozvoji schopnosti tvorivo riešiť problémy, aplikovať ich v praxi a vedieť využívať moderné IKT prostriedky. Vzdelávacie stratégie v predmete biológia umožnia žiakom používať kognitívne operácie, formulovať problémy, kriticky myslieť, učiť sa v skupine, vyhľadávať a spracovávať informácie, formulovať svoj názor a argumentovať, akceptovať názor skupiny a obhajovať vlastný, kooperovať v skupine, diskutovať o odbornom probléme, tolerovať odlišnosti iných, regulovať svoje správanie a vytvárať si vlastný hodnotový systém.  Na vyučovacích hodinách sa využíva  diskusia, výklad, heuristický rozhovor, práca s odbornou literatúrou, IKT technológiou, riešenie  praktických úloh. Pri výučbe je najväčšia pozornosť venovaná samostatnej práci žiakov – aktivitám, ktoré sú zamerané na činnosti vedúce k novým poznatkov. 

Motivačné metódy: motivačné rozprávanie, motivačný rozhovor, motivačný problém,         
                                     motivačná demonštrácia
Expozičné metódy: rozprávanie, opis, vysvetľovanie

Demonštračné metódy: 	pozorovanie, manipulácia s predmetmi, práca s lupou, práca s mikroskopom

Aktivizujúce metódy: 	diskusia, situačná metóda, didaktické hry, kooperatívne vyučovanie, projektové vyučovanie

Fixačné metódy: 		opakovanie, precvičovanie


6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 


Žiaci budú v predmete biológia hodnotení vymenovanými formami za stanovených podmienok:

1) Verbálnou formou – kontrola úrovne osvojenia poznatkov žiakom ústnym prezentovaním jeho vedomostí na základe dobrovoľnej odpovede žiaka alebo určenia konkrétneho žiaka učiteľom. Pri verbálnej kontrole zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu.

2) Písomnou formou – kontrola a hodnotenie osvojenia základných poznatkov prostredníctvom týchto nástrojov:
a) Písomná previerka – kontrola pripravenosti a osvojenia poznatkov žiakom alebo skupiny žiakov písomnou formou z posledných tém vysvetleného učiva. Odporúča sa uplatniť postup zadania otázok učiteľom ústnou alebo písomnou formou v rozsahu 3 až 6 otázok s časovým limitom 5 až 15 minút. Optimálne hodnotenie je na základe percentuálnej úspešnosti podľa kritérií:

	Známka
	Úspešnosť

	 
	OD
	DO

	1
	100,0%
	90,0%

	2
	89,0%
	75,0%

	3
	74,0%
	50,0%

	4
	49,0%
	30,0%

	5
	29,0%
	0,0%











b) Test – na konci tematického celku alebo skupiny podobných učebných tém v časovom limite 20 až 40 minút v rozsahu 10 – 20 otázok zostavených podľa výkonovej časti vzdelávacieho štandardu. Optimálne hodnotenie je na základe percentuálnej úspešnosti podľa predchádzajúcich kritérií.

3) Praktickými aktivitami –  vypracovanie praktického cvičenia podľa zadania.
4) Práca s textom –  vypracovanie pracovného listu, práca s textom podľa zadania učiteľa.

5) Prezentácia projektov – úroveň kombinovaných verbálnych, písomných, grafických prejavov a komunikatívnych zručností je vhodné kontrolovať a hodnotiť prostredníctvom prezentácie projektov podľa kritérií na základe vzájomnej dohody učiteľov.




Hlavným kritériom hodnotenia žiaka bude:
· individuálne zlepšenie: vo vedomostiach, kognitívnych a psychomotorických schopnostiach. v snahe o lepšie výkony,
· v zručnostiach pri príprave a prezentovanie projektov,
· aktivity a tvorivosti pri riešení zadaných úloh,
· systematická príprava na vyučovanie.

Hodnotenie vymedzíme na tieto okruhy:
1. Rozvoj praktických schopností a zručností.
2. Osvojenie si vedomosti.
3. Osobnosť žiaka( s upriamením sa aj na to, s akými podmienkami vstupuje do učebnej činnosti).
Hodnotenie žiakov sa uskutoční klasifikáciou v rozsahu päť stupňovej klasifikačnej stupnice známkami 1 až 5.

7. UČEBNÉ ZDROJE
Doporučené učebnice:     
UHEREKOVÁ, M. a kol., 2009: Biológia pre 6. ročník základných škôl. Bratislava: EXPOL PEDAGOGIKA s.r.o. 2009. ISBN 978-80-8091-180-5

HANTABÁLOVÁ, I, 2011: Pracovný zošit z biológie pre 6. ročník základných škôl.. Bratislava: MAPA Slovakia PLUS, s.r.o., 2011. ISBN 978-80-8067-221-8

Doporučené webové adresy:
1. www.oskole.sk
2. www.planetavedomosti.iedu.sk/
3. www.youtube.sk

